Vergoeding vir sanger wat vals beskuldig is - Maroela Media
Kevin Stemar, 'n plaaslike sanger wat 'n jaar lank in die tronk moes spandeer nadat hy valslik daarvan beskuldig is dat hy 'n 15-jarige meisie verkrag het, gaan nagenoeg 'n halfmiljoen rand in skadevergoeding kry.
Die Pretoriase hooggeregshof het gelas dat die minster van justisie R100 000 aan Stemar moet betaal vir onregmatige inhegtenisname en die direkteur van openbare vervolging moet R350 000 in skadevergoeding aan die hip hop-sanger van Soweto in Gauteng betaal, het The Star Dinsdag berig.
Stemar is in November 2010 in hegtenis geneem nadat die tienermeisie beweer het hy en een van sy vriende haar verkrag het. Die saak is 11 keer uitgestel, en hy is uiteindelik in die Johannesburgse landdroshof vrygespreek.
Volgens die berig het die kantoor van openbare vervolging daarop aangedring dat Stemar se aansoek om borgtog nie goedgekeur word nie, al het DNS-bewyse hom nie aan die beweerde verkragting verbind nie. – SAPA
Hoekom so bietjie vra meer dan sal die Polisie leer om seker te maak hulle kry die regte persoon.Hoe meer n mens uit hulle kry hoe minder is daar vir korupsie of hoe